open-index/open-wikipedia-markdown huggingface dataset:
Liste over stortingsrepresentanter 1958–1961

**Liste over stortingsrepresentanter 1958–1961** omfatter alle som ble valgt til stortingsrepresentanter for perioden 1958 til 1961 og deres fast møtende vararepresentanter.

Stortingsvalget 1957 førte til at de 150 representantplassene ble fordelt med 78 til Arbeiderpartiet, 29 til Høyre, 15 til Bondepartiet, 15 til Venstre, 12 til Kristelig Folkeparti og 1 til Norges Kommunistiske Parti. Dette skulle bli den siste perioden NKP var representert på Stortinget. Av de 150 representantene var 26 nye på Stortinget.

Etter valget fortsatte Einar Gerhardsens tredje regjering (Ap), som hadde tiltrådt i 1955. Regjeringen satt ut perioden. 

Nils Langhelle (Ap) var stortingspresident det meste av perioden, da han overtok etter avdøde Oscar Torp 1. mai 1958.

I henhold til valgordningen i Norge blir stortingsmandatene i hvert fylke/valgdistrikt tildelt etter stemmetallet, med et *første mandat*, *andre mandat*, osv. I oversikten nedenfor er representantene i hvert fylke listet opp i denne rekkefølgen.
## Presidentskapet
Stortingets presidentskap endret sammensetning etter Oscar Torps død 1. mai 1958:

*Stortingets president: Oscar Torp (Ap) til hans død; deretter Nils Langhelle (Ap)
*Lagtingets president: Bent Røiseland (V), avbrutt av Elisæus Vatnaland (B) 12.01.1959-30.09.1960 
*Odelstingets president: Alv Kjøs (H)
*Stortingets visepresident: Nils Langhelle (Ap), deretter Nils Hønsvald (A)
*Lagtingets visepresident: Arne Strøm (A)
*Odelstingets visepresident: Peder Jacobsen (Ap) til 30.09.1959, deretter Jakob Pettersen (Ap)
## Stortingskomiteenes ledere
* Stortingets administrasjonskomité: Bjarne Støtvig
* Stortingets finanskomité: Trond Hegna
* Stortingets justiskomité: Lars Ramndal
* Kirke- og undervisningskomitéen: Erling Fredriksfryd
* Kommunalkomitéen: Kristian Fjeld
* Stortingets landbrukskomité: Reidar Aamo
* Militærkomitéen: Henrik Svensen
* Stortingets protokollkomité: Peter Kjeldseth Moe
* Samferdselskomitéen: Elisæus Vatnaland
* Stortingets sjøfarts- og fiskerikomité: Johannes Olai Olsen
* Stortingets skog- og vassdragskomite: Olaf Fredrik Watnebryn
* Sosialkomitéen: Kjell Bondevik
* Stortingets utenrikskomité: Finn Moe
## Representanter etter valgkrets
### Aust-Agder

### Vest-Agder

### Akershus

### Bergen

### Buskerud

### Finnmark

### Hedmark

### Hordaland

### Møre og Romsdal

### Nordland

### Oppland

### Oslo

### Rogaland

### Sogn og Fjordane

### Telemark

### Troms

### Nord-Trøndelag

### Sør-Trøndelag

### Vestfold

### Østfold

## Referanser
5. etappe i Tour de France 2005

## [[Chambord]] – [[Montargis]]
***Etappe:** 5
***Dato:** 6. juli 
***Lengde:** 183 km
***Norske resultater:**
:3. Thor Hushovd
:32. Kurt Asle Arvesen

## Info
Nok en etappe som endte med massespurt. Et brudd med blant andre Juan Antonio Flecha, etappevinner fra 2003, ble tatt igjen cirka en mil fra mål. Norges håp, Hushovd, trådde ut av pedalen 550 meter fra mål og tapte noen få meter, men allikevel kjempet han seg tilbake i posisjon og var bra med i spurten. Der nådde han ikke helt opp, og ble nummer tre, litt under en sykkellengde bak McEwen. Lance Armstrong kjørte i mål med hovedfeltet og beholdt dermed den gule ledertrøyen, Maillot jaune. Arvesen forsøkte ikke å gå i brudd, slik han på forhånd annonserte i mediene.

## Innlagte spurter

### Grønn trøye

**1. mellomsprint** i Villeny (20 km)

**2. mellomsprint** i Aubigny-sur-Nere (80.5 km)

**3. mellomsprint** i Gien (135 km)

### Klatretrøye

**1. klatring** i Cote de Bellevue 4. Kategori (109.5 km)

## Resultatliste

Resultater 5. etappe:

1 Robbie McEwen (Aus) Davitamon-Lotto 3.46.00

2 Tom Boonen (Bel) Quick.Step

**3 Thor Hushovd (Nor) Credit Agricole**

4 Stuart O'Grady (Aus) Cofidis, Le Credit Par Telephone

5 Angelo Furlan (Ita) Domina Vacanze

6 Allan Davis (Aus) Liberty Seguros-Würth

7 Bernhard Eisel (Aut) Française Des Jeux

8 Baden Cooke (Aus) Française Des Jeux

9 Jens Voigt (Ger) Team CSC

10 Robert Förster (Ger) Gerolsteiner

## Eksterne lenker
* Fullstendig resultatliste
Pesaro

**Pesaro** er en italiensk havneby i regionen Marche, og hovedstad i provinsen Pesaro og Urbino 

Pesaro har om lag 90&nbsp;000 innbyggere. Den har stor turistnæring. Blant de severdige byer i provinsen er Cagli, Fontonte, Mondavio, Pergola, San Leo, Sant'Agata Feltria, Sassocorvaro, Urbania og Urbino.

## Historie
I romertiden het denne etruskiske byen *Pisaurum*. Pisaurum lå ved Via Flaminia og var dikteren Lucius Accius' fødeby. 

Byen var blant de fem kystbyene i dette området som i middelalderen gikk under samlebetegnelsen *[[Pentapolis]]*. Pesaro blomstret i den tidlige italienske renessanse mellom 13- og 1500-tallet. 

## Referanser


## Eksterne lenker
*
Eivind Smith

**Eivind Smith** (født 1949) er professor i rettsvitenskap ved Universitetet i Oslo (UiO). Hans hovedarbeidsområde er norsk og komparativ forvaltningsrett og statsforfatningsrett.

Smith ble cand.jur. i 1974 og tok den juridiske doktorgrad i 1979 med avhandlingen *Organisasjoner i fiskeriforvaltningen*. I 1986 ble han utnevnt til professor i offentlig rett ved Det juridiske fakultet ved UiO. 

Han har blant annet forfattet videreføringen av verket *Forvaltningrett*, som hans avdøde kollega Torstein Eckhoff i sin tid skrev.

Smith har mottatt flere utmerkelser. Han er æresdoktor ved universitetene i Uppsala, Aix-Marseille og København.  Han er offiser av den franske ordenen Palmes académiques. I 2012 ble han utnevnt til ridder av den franske Æreslegionen.

Eivind Smith er medlem av Det norske Videnskaps-Akademi.

## Referanser


## Eksterne lenker
* Hjemmeside ved Universitetet i Oslo
Andenæs

**Andenæs** er et norsk etternavn. Navnet stammer fra gården Andenes i Gloppen kommune i Sogn og Fjordane, der slekten har sitt opphav. Navnet kommer trolig fra betydningen neset ved Anda, en halvøy mellom Gloppefjorden og Nordfjorden.

Statistisk sentralbyrå oppgir at 162 personer i Norge har etternavnet Andenæs per januar 2016.

## Nordmenn med navnet Andenæs
* Arvid Andenæs (f. 1954), økonom og adm. dir. for Sparebanken Sogn og Fjordane 
* Ellen A. Holager Andenæs (f. 1947), jurist og advokat
* Erling Rye Andenæs (1910&ndash;1992), ingeniør, entreprenør og motstandsmann under andre verdenskrig
* Johannes Bratt Andenæs (Johs. Andenæs) (1912&ndash;2003), jurist, dr. juris og professor i rettsvitenskap
* June Andenæs (f. 1983), håndballspiller for Levanger Håndballklubb
* Kristian Andenæs (f. 1946), jurist og rettssosiolog
* Mads Andenæs (f. 1957), jurist, og professor i rettsvitenskap 
* Mads Henry Andenæs (1940&ndash;2019), jurist, og professor i rettsvitenskap
* Martin Reielson Andenes (1881&ndash;1959), sjøkaptein, bonde og ordfører i Gloppen kommune
* Tønnes Madsson Andenæs (1923&ndash;1975), politiker (Ap) og forlegger
* Ulf Andenæs (f. 1946), journalist

## Se også
* Andenes (andre betydninger)

## Referanser
Fano

**Fano** (i antikken: ** Fanum Fortunae **) (i dag 62.455 innbyggere) er en by i provinsen Pesaro og Urbino i Marche-regionen i Italia. Den er en badeby 12&nbsp;km sørøst for Pesaro, der den gamle romerveien *[[Via Flaminia]]* når ned til Adriaterhavet.
__NOTOC__
## Historie

Stedet nevnes i de historiske kilder for første gang i 49 f.Kr., når Julius Cæsar holdt området sammen med byene Pisaurum og Ancona. Caesar Augustus opprettet en romersk koloni der og omgav den med en bymur som det fremdeles er deler igjen av. Augustus reiste også en bue i 2 e.Kr. ved innfarten til byen – den står fremdeles.

Det er dessuten kjent at den romerske arkitekt og ingeniør Marcus Vitruvius Pollio arbeidet på en basilika i Fanum Fortunae. Bygningen er i dag forsvunnet.

Byen var blant de fem kystbyene i dette området som i middelalderen gikk under samlebetegnelsen *[[Pentapolis]]*.

## Kultur

* *Rassegna Lirica Torelliana*
* *Fano Jazz by the Sea*
* *Fano International Film Festival*
* *Karneval i Fano*

## Vennskapsbyer

## Se også

* Slaget ved Metaurus

## Referanser


## Eksterne lenker
*
David Zabriskie

**David Zabriskie** (født 12. januar 1979 i Salt Lake City) er en amerikansk tidligere profesjonell syklist. Han avsluttet karrieren i amerikanske Garmin-Sharp.

Zabriskie begynte som profesjonell i 1999. Fra 2001 til og med 2004 syklet han for US Postal Team, deretter for det danske laget Team CSC fram til og med 2007.

Blant hans største seire er en etappeseier i Vuelta a España 2004, en etappeseier i Giro d'Italia 2005 (8. etappe, tempo). I tillegg vant han første etappe i Tour de France 2005, noe som førte til at han kjørte med den gjeve gule ledertrøyen på de tre påfølgende etappene frem til han veltet like før mål på lagtempoetappen. Han var det første amerikaner til å vinne etapper i alle tre Grand Tours.
 
Zabriskie er syv ganger amerikansk mester på tempo (2004, 2006, 2007, 2008, 2009, 2011 og 2012).

I 2006 fikk han sølv på temporittet under VM i Salzburg. To år senere tok han bronse i temporittet.

Han var en av flere ryttere som i 2012 ga vitneforklaring i saken mot Lance Armstrong, og fikk seks måneders utestengelse.

## Referanser


## Eksterne lenker
*
Fylkesvei 614

**Fylkesvei 614** går mellom Stårheim i Stad og Grov i Kinn kommune.

Fylkesvei 614 er hovedforbindelsen gjennom Bremanger kommune. Fergestrekningen mellom Isane og Stårheim er del av veien.

Per 1983 gikk riksvei 614 mellom Langesi i Bremanger og Straumsnes i Flora kommune. Fra Langesi gikk det fylkesvei videre mot Isane der det var ferjeforbindelse til riksvei 15, fra Haukå var det ferjeforbindelse til riksvei 5 ved Bjørnset. En ny veiforbindelse fra Straumsnes til Grov var under anlegg.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

* Ferge fra Stårheim ferjekai (15 min., 1-2 turer/time)

* til Isane

 

## Referanser


## Eksterne lenker
* Vegvesenets vegkart 
* 
* Fergeinfo Isane-Stårheim
Lyngby Boldklub

**Lyngby Boldklubb** er en dansk fotballklubb fra Kongens Lyngby, Danmark. Klubben ble stiftet i 1921, og spiller i 1. divisjon.

De spiller hjemmekampene sine på Lyngby stadion.

## Historie
I 1994 satset klubben profesjonelt og fotballaget tok navnet Lyngby FC. I 2001 fikk laget store økonomiske problemer og ble slått konkurs 18. desember 2001. Som en følge av dette måtte de selge mange spillere og da sesongen var slutt ble de degradert til amatørligaen. De tok tilbake sitt gamle navn, *Lyngby Boldklubb*, og spilte 2002/03 sesongen på det 4. øverste nivået av dansk fotball. I 2003 rykket klubben opp til 2. divisjon, og to år senere, den 18. juni 2005, var laget klar for dansk 1. divisjon.

Økonomisk ser det også lysere ut for Lyngby, de har nettopp skrevet to spillerkontrakter for første gang siden 2001.

## Spillerstall
Oppdatert 9. april 2024.

### Utlånte spillere

## Meritter
**[[Danmarksmesterskapet i fotball|Danmarksmesterskapet]]**
* Vinner (2): 1983, 1992
**[[Landspokalturneringen]]**
* Vinner (3): 1984, 1985, 1990

## Kjente spillere
*Klaus Bergren
*Henrik Larsen
*Miklos Molnar
*Bent Christensen
*Dennis Rommedahl
*Lars Bohinen
*Claus Jensen
*Niklas Jensen
*Marcus Allbæk
*Denni Conteh
*Ørjan Dahl

## Referanser


## Eksterne lenker
* 
* Blue Vikings – hjemmeside til Lyngby BK sin supporterklubb
Fylkesvei 5698

**Fylkesvei 5698** går mellom Straumsnes og Grøndal i Kinn kommune.

Frem til 2019 hadde veien betegnelsen fylkesvei 544 (Sogn og Fjordane).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Vindkjegla

**Vindkjegla** er et fjell i Sunnfjord kommune i Vestland, det har en høyde på 688 meter over havet. Fjellet har en reflektor på toppen og er synlig fra store deler av Naustdal sentrum.

## Referanser
Bærelva

**Bærelva** er ei elv i Naustdal  i Sunnfjord kommune i Vestland. Den begynner innerst i Stølsdalen og renner mot øst til den munner ut i Nausta i tettstedet Naustdal.

## Referanser
Tasjkent

**Tasjkent** (usbekisk: *Toshkent* og *&#1058;&#1086;&#1096;&#1082;&#1077;&#1085;&#1090;*) er hovedstaden i Usbekistan og hadde i 1996 over 2,3 millioner innbyggere. Navnet kommer fra tyrkisk og betyr steinbyen. Byen var tidligere et viktig stopp på Silkeveien fra Asia til Europa.

Fra 1966 til 1968 var det en lang rekke jordskjelv som gjorde stor skade, og mye av byen ble helt eller nesten jevnet med jorden. Mange av bygningene som ble skadd i jordskjelvene ble senere bygd opp igjen.

## Severdigheter
Grunnet ødeleggelsen av mange av de historiske bygningene etter den russiske revolusjonen og senere av det kraftige jordskjelvet som rammet byen i 1966, er mye av Tasjkents arkitektur gått tapt. Noe som fortsatt eksisterer er Kukeldash Madrassa fra det 16. århundret. Bygningen dateres tilbake til Abdullah Khans (1557–1598) regjeringstid.

## Transport
Tasjkents metro er et moderne t-banesystem og det er det eneste av sitt slag i Sentral-Asia. Tasjkent internasjonale lufthavn ligger 12 km utenfor sentrum og betjener over 2 millioner passasjerer i året.

## Eksterne lenker
* 
*
Vannaktivitet

**Vannaktivitet** eller aw ble utviklet for å måle intensiteten som vann forbinder med ulike ikke-flytende bestanddeler og faste stoffer. Enkelt sagt er det et mål for energien av vannet i et system. Den defineres som damptrykket av vann i et stoff, dividert med det av rent vann ved samme temperatur, og derfor har rent destillert vann har en vannaktivitet på nøyaktig en.

Når temperaturen stiger, øker aw som regel, bortsett fra i noen produkter med krystallinsk salt eller sukker.

Stoffer med en høyere aw har som regel flere mikroorganismer. Bakterier krever vanligvis minst 0,91 og sopp minst 0,7.

## Formel
Definisjon av aw:
: a_w \equiv p / p_0 
hvor p er damptrykket av vann i stoffet, og p₀ er damptrykket av rent vann ved samme temperatur.

Alternativ definisjon:
: a_w \equiv l_w x_w 
hvor lw er aktivitetskoeffisientev av vann og xw er molfraksjonen av vann i den flytende væsken.

Relativ fuktighet:
:Den relative luftfuktigheten i likevekt med en prøve kalles relativ luftfuktighetslikevekt eller Equilibrium Relative Humidity (ERH).
: \mathrm{ERH} = a_w \times 100\% 

Anslått holdbarhet i dager i 21° C:
: \mathrm{MFSL} = 10^{7.91 - 8.1 a_w} 

## Referanser
Slaget ved Aspromonte

**Slaget ved Aspromonte** sørvest i Calabria i Sør-Italia avsluttet Giuseppe Garibaldis annen marsj mot Roma den 29. august 1862. 

Hans motstandere var styrker under kong Viktor Emmanuel II av Italia av Kongedømmet Italia, som ikke ville ta risikoen på at Garibaldis marsj skulle utløse krig med Frankrike, hvis styrker stod i Roma for å beskytte Paven og den gjenværende delen av Kirkestaten mot slike angrep. 

Slaget stod ved fjellet Aspromonte, ikke langt fra byen Reggio di Calabria. De kongelige styrker beseiret Garibaldi, som selv ble såret og tatt til fange. Men hans menn ble gitt amnesti den 5. oktober. Garibaldi selv ble også snart satt fri.
Slough

**Slough** er en by og en enhetlig myndighet i grevskapet Berkshire i det sørøstlige England. Ved folketellingen for 2011 var det 140 200 innbyggere i Slough og med det største etniske mangfoldet i Storbritannia utenfor London, og med størst andel av religiøs tilknytning i England har Slough høyest konsentrasjon med hele 93 prosent (og minst i Brighton på 58 prosent).

## Historie
Mesteparten av området var før en del Buckinghamshire. Slough ble dannet etter en sammenvekst av en rekke landsbyer. Jernbanen kom til Slough i 1840 ledet til dronning Victorias første jernbanetur.

## Forsteder innen distriktet
* Britwell
* Chalvey, Cippenham, Colnbrook
* Langley
* Poyle
* Upton
* Wexham

I tillegg er Burnham i Buckinghamshire regnet som en forstad til byen.

## Bilder

File:Bus in Slough, 1999.png|En Slough-buss i 1999
File:Slough Library.jpg|Biblioteket i Sloug
File:Slough Retail Park.jpg|Kjøpsenter i Slough
File:Slough, Upton Hospital, Albert Street - geograph.org.uk - 71720.jpg|Upton NHS Hospital med  fri tilgang
File:Upton Court Park, Slough.jpg|Det arrangeres mange festivaler i Upton Court Park i sommermånedene.
File:Slough Ice Arena.jpg|Hjemmet til Slough Jets, Slough Ice Arena er en lokal attraksjon.
File:St Marys Church Slough.jpg|St Mary's sognekirke


## Referanser


## Eksterne lenker
* 

* Slough Borough Council
* Slough Infonet og bibliotek
OBOS-ligaen

**OBOS-ligaen** er den nest øverste divisjonen i norsk herrefotball. Ved overgangen til 1991 ble navnet endret fra 2. divisjon til 1. divisjon. Foran 2005-sesongen inngikk Norges Fotballforbund en avtale med Adecco som hovedsponsor for divisjonen. Sponsoravtalen innebar at **Adeccoligaen** var divisjonens offisielle navn fram til avtalen utløp i 2013. I 2014 stod 1. divisjon uten sponsor. Fra 2015 er det offisielle navnet **OBOS-ligaen**, etter at OBOS inngikk en sponsoravtale.

## Serien
Det er totalt 16 lag i ligaen. Det spilles 15 hjemmekamper og 15 bortekamper fra april til november. Ved slutt av sesongen rykker de to beste opp til Eliteserien. Lagene som ender fra tredje- til sjetteplass, spiller etter sesongslutt kvalifisering mot laget som ble nummer 14 i Eliteserien om en plass i den øverste divisjonen. Denne kvalifiseringen spilles slik:

1: Klubben som endte som nummer fem spiller kvalifiseringskamp hjemme mot klubben som endte som nummer seks.

2: Klubben som endte som nummer fire spiller kvalifiseringskamp hjemme mot klubben som vinner kampen over.

3: Klubben som endte som nummer tre spiller kvalifiseringskamp hjemme mot klubben som vinner kampen over.

Vinneren av kampene over spiller kvalifiseringskamper hjemme og borte, mot klubben som endte som nummer 14 i eliteserien.

15. og 16. plass rykker direkte ned til 2. divisjon, mens 14. plassen spiller kvalifisering mot 2. plassen i 2. divisjon.

## Historie
Fram til 1996 besto 1. divisjon av to avdelinger, og fram til 1990 het serien 2. divisjon. Lagene i fet tekst vant kvalifiseringen og rykket opp.

## Sponsoravtaler

I forkant av sesongen 2015 ble det inngått en seksårsavtale med boligbyggelaget OBOS.  I perioden 2015 til 2020 får 1. divisjon navnet OBOS-ligaen. I september 2022 ble avtalen forlenget med nye fire år.

Den offisielle balleverandøren for divisjonen er Umbro, som den 20. februar 2020 signerte den aller første kontrakten om å levere offisielle baller til OBOS-ligaen.  Den toårige avtalen begynte fra starten av 2020-sesongen.

## Fotnoter


## Se også
* Kvalifisering til Eliteserien i fotball
* Norske idrettslag sortert etter gjennomsnittlige tilskuertall

## Eksterne lenker
*
1. divisjon fotball for menn 2005

**1. divisjon fotball for menn 2005** (også kalt **Adeccoligaen 2005**) var det nest høyeste nivået i norsk fotball året 2005. Dette var første sesongen der selskapet Adecco sponset ligaen.

## Opp- og nedrykk
De to beste lagene rykket direkte opp til Eliteserien 2006, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2006.

Opprykk:  og 

Kvalifisering:  beholdt plassen etter kvalifiseringskamper mot 

Nedrykk: , ,  og 

## Tabell

## Målscorere
.
**27  mål:**
*  Daniel Nannskog, Stabæk

**14  mål:**
*  Andreas Tegström, Sandefjord

**13  mål:**
*  Veigar Pall Gunnarsson, Stabæk
*  Paul Oyuga, Bryne

**12  mål:**
*  Einar Kalsæg, Kongsvinger

**11 mål:**
* Espen Hægeland, Bryne
* Andreas Strand, Follo
* John-Erling Kleppe, Pors Grenland
* Thomas Sørum, Strømsgodset

**10 mål:**
* Kristoffer Tollås, Hødd
* Steffen Nystrøm, Moss

## Se også
*Kvalifisering til Eliteserien i fotball


## Eksterne lenker
* Norges Fotballforbund - 1. divisjon menn 2005
Sanden

**Sanden** (folkelig også kalt **Stranda**) er navnet på et område i Naustdal sentrum i Sunnfjord, Sogn og Fjordane. Sanden er tusenårssted for Naustdal kommune.

## Naturområdet
Sanden tok form i 1995&ndash;96 da veivesenet brukte steinmassene fra Naustdalstunnelen til å bygge området ut i sjøen.

Ved Sandens østgrense renner den kjente lakseelva Nausta ut i Førdefjorden. Vest for Sanden ligger småbåthavnen. Det skjermede sjøbassenget i området brukes som badestrand. Sanden er et mye brukt rekreasjonsområde. Fra Sanden er det flott utsikt til fjorden og Heilefjellet med toppen Blægja (1304 meter over havet) med evig snø.

## Kunst
I 2007 ble skulpturen *Budeia* av Kjartan Slettemark avduket på Sanden, i forbindelse med Naustdalkunstnerens 75-årsdag 6. august 2007.

Den 3. november 2013 ble skulpturen *Kyra* av Oddvar Torsheim avduket på Sanden, i forbindelse med Naustdalkunstnerens 75-årsdag 2. november 2013.

## Sanden-Søndag
Siden 2003 har *Sanden-Søndag* blitt arrangert hvert år, søndag før skolestart i august. Sanden-Søndag er en dag for sjø- og strandaktiviteter og kulturinnslag. Dagen arrangeres av Naustdal Frivilligsentral og et tiltalls frivillige organisasjoner.

## Referanser


## Eksterne lenker
*
Claude Collart

**Claude Collart**, eller **Claudius Gallus** var en fransk hærfører. Han ble født i Champagne i Frankrike, fødselsår ukjent. Han døde ca. 1567. 

Collart tjente først hos hertugen av Guise og bega seg siden til Sverige, hvor han kom i tjeneste hos kong Erik XIV. Kongen brukte Collart i såvel diplomatiske som militære verv. I 1562, da kong Erik skulle fri til landgreven av Hessens datter Kristina, ble Collart sendt til greven som forhandler. I 1563 besøkte Collart også Sala sølvgruve på kongens vegne.

En stund etter sin hjemkomst fikk han kommandoen over en tropp som skulle angripe det nordlige Norge. Med en hær på omkring 4&nbsp;000 menn inntok han Jemtland (februar 1564), gikk over fjellene og erobret Steinvikholmen festning i Nord-Trøndelag, Trondheim by og en ikke ubetydelig del av det nordenfjeldske Norge. Her opprettet han et skrekkregime. Galger ble reist på Trondheims torg og områdene rundt. Mange ledende menn ble hengt, formuene konfiskert, og borgere og bønder tvunget til svensk krigstjeneste. Som trofé stjal han kisten med relikviene etter Olav den hellige, og det Collart hevdet var helgenkongens hjelm og sporer; men de svenske soldatene orket ikke dra med seg Hellig-Olavs lik helt til Sverige, og lot kisten bli igjen i Fløan kirke. Derfra ble kisten i juli samme år ført tilbake til Trondheim i triumf, etter at svenskene var slått. Hjelmen og sporene hang imidlertid på fornemste plass i Storkyrkan i over 300 år som svenskenes mest skattede krigstrofé. På 1800-tallet ble det fastslått at eiendelene hadde tilhørt Olav Engelbrektsson, men først i mai 1997 ble de hentet tilbake til erkebispegården i Trondheim.

Collart hadde med sitt skrekkvelde fått den tidligere svenskvennlige befolkningen mot seg. I tillegg svekket han sin stilling gjennom å sende hjem en del av sine tropper. Da et norsk motangrep ledet av Erik Munk kom fra Bergen, tapte han derfor hele erobringen, unntatt Jemtland. 22. mai 1564 kapitulerte Collart på Steinvikholmen og ble ført som fange til Danmark. Hans videre skjebne er ukjent.

## Referanser


## Se også
* Den nordiske syvårskrig
Klatretrøya (Tour de France)

Den rødprikkede **[[Klatretrøye|klatretrøya]]** (*fr. maillot à pois*) bæres av den som leder klatrekonkurransen i Tour de France. Klatrekonkurransen har vært en del av Tour de France siden 1933, men trøya kom ikke før i 1975.

Richard Virenque er den som har vunnet klatrekonkurransen flest ganger, med hele syv seire mellom 1994 og 2004. 

## Fordeling av poeng
Stigningene/klatringene i Tour de France er kategorisert etter hvor lange og bratte de er. Klatrepoengene fordeles etter hvilken kategori stigningen er. I 2011 ble reglene endret slik at det var færre poeng å dele ut. Ved målgang på en topp dobles poengene dersom stigningen er 2.kategori eller høyere. 

Poengene fordeles slik (per 2024): 

* **HC** (Hors catégorie – «utenfor kategori»): 20, 15, 12, 10, 8, 6, 4 og 2 poeng for de 8 første rytterne
* **Første**: 10, 8, 6, 4, 2 og 1 poeng for de 6 første rytterne
* **Andre**: 5, 3, 2 og 1 poeng for de 4 første rytterne
* **Tredje**: 2 og 1 poeng for de 2 første rytterne
* **Fjerde**: 1 poeng for den første rytteren

### Før 2011
* **HC** (Hors catégorie – «utenfor kategori»): 20, 18, 16, 14, 12, 10, 8, 7, 6 og 5 poeng for de 10 første rytterne
* **Første**: 15, 13, 11, 9, 8, 7, 6 og 5 poeng for de 8 første rytterne
* **Andre**: 10, 9, 8, 7, 6 og 5 poeng for de 6 første rytterne
* **Tredje** : 4, 3, 2 og 1 poeng for de 4 første rytterne
* **Fjerde**: 3, 2, og 1 poeng for de 3 første rytterne
Dersom klatringen var etappens siste, og den var 2. kategori eller høyere, ble poengene doblet.

## Syklister som har vunnet klatretrøya flere ganger

## Vinnere av klatretrøya

Kilde: ProCyclingStats

## Se også
* Klatretrøya (Giro d'Italia)

## Referanser


## Eksterne lenker
*
Geir Helge Rasmussen

**Geir Helge Rasmussen** (født 1. mars 1966) er en norsk politiker (Senterpartiet). Han var ordfører i Utsira kommune i perioden 2003 til 2007.

## Referanser
Grønn trøye (Tour de France)

**Grønn trøye** (*fr. maillot vert*) bæres av den som leder poengkonkurransen i Tour de France. Trøya ble introdusert i 1953. 

Poengkonkurransen står vanligvis mellom de beste spurterne. Poeng deles ut ved målgang og ved spurter underveis. I mål fordeles poengene blant de første rytterne i forhold til hvilken type etappe det er, blant annet avhengig av hvor stor sannsynlighet det er for at etappen avsluttes med massespurt. 

## Fordeling av poeng
I 2011 ble reglene endret slik at det kun er de 15 første i mål som får poeng, i tillegg til at det er kun én innlagt spurt på hver etappe, med poeng til de 15 første.

### Før 2011
* **Flate etapper**: 35, 30, 26, 24, 22, 20, 19, 18, ... til 1 poeng for de første 25 rytterne
* **Kuperte etapper**: 25, 22, 20, 18, 16, 15, 14, ... til 1 poeng for de første 20 rytterne
* **Fjelletapper**: 20, 17, 15, 13, 12, 10, 9, ... til 1 poeng for de første 15 rytterne
* **Prolog, tempoetapper**: 15, 12, 10, 8, 6, 5, ... til 1 poeng for de første 10 rytterne

I tillegg hadde de fleste etapper to spurter underveis der det deles ut 6, 4 og 2 poeng til de tre første.

## Syklister som har vunnet grønn trøye flere ganger

## Vinnere av grønn trøye

 = Vinnere av den grønne trøyen som ikke vant en etappe underveis.

## Se også
* Gul trøye
* Klatretrøya
* Hvit trøye
* Poengtrøya (Giro d'Italia)

## Eksterne lenker
*
Arauca (departement)

**Arauca** er et departement i Colombia som ligger øst i landet, og grenser til departementene Vichada, Casanare og Boyacá samt til nabolandet Venezuela. Departementshovedstaden heter også Arauca. Oljefeltet Caño Limón, som befinner seg i departementet, står for om lag 30 % av Colombias oljeproduksjon.

Navnet kommer fra folkegruppen arawakene. Første europeer i området var Jorge de Espira i 1536, Nicolas de Federman ledet erobringen av området året etter.

## Referanser


## Eksterne lenker
*
Atlántico

**Atlántico** er et departement nord i Colombia som grenser til nabodepartementene Magdalena og Bolívar. I nord grenser den til Atlanterhavet. I tillegg til departementshovedstaden Barranquilla er Galapa, Malambo og Sabanalarga viktige byer. Atlántico er det tredje minste departementet i landet, etter San Andrés y Providencia og Quindío. Departementet har en befolkning på om lag , noe som gjør den til en av de tettest befolkede provinsene i Colombia med 670,65 innbyggere per km².

## Referanser


## Eksterne lenker
*
Bolívar (departement)

**Bolívar** er et departement som ligger nord i Colombia. Departementet strekker seg fra kysten der hovedstaden Cartagena ligger, nær munningen av elva Rio Magdalena og strekker seg videre sørover langs elva. Nabodepartementer er Atlántico, Magdalena, Cesar, Santander, Antioquia og Sucre.

## Referanser


## Eksterne lenker
*
Boyacá

**Boyacá** er et departement i det sentrale området av Colombia. Departementet grenser til Venezuela samt til nabodepartementene Arauca, Casanare, Cundinamarca, Antioquia, Santander og Norte de Santander. Geografisk strekker Boyacá seg fra fjellområdet Cordillera og vestover til elva Río Magdalena. Hovedstaden heter Tunja. Andre byer er Duitama, Puerto Boyacá, Soatá og Sogamoso.

Innenfor jordbruk dyrkes det blant annet poteter, hvete, kaffe, tobakk og ulike typer frukt. Det utvinnes også smaragder i departementet.
 
Boyacá var en av de ni departementene som tidligere utgjorde «Colombias forente stater».

## Referanser


## Eksterne lenker
* 
* Portal de Boyacá. Turistinfo etc. (spansk)
Caldas

**Caldas** er et departement i det sentrale området av Colombia som grenser til nabodepartementene Antioquia, Cundinamarca, Tolima og Risaralda.
 
Innenfor jordbruk er kaffe et viktig produkt. I tillegg dyrkes det blant annet sukkerrør, bananer og mais.

## Referanser


## Eksterne lenker
*
Caquetá

:*For elva med samme navn, se [[Japurá]].*

**Caquetá** er et departement sør i Colombia som grenser til nabodepartementene Vaupés, Amazonas, Putumayo, Cauca, Huila, Meta og Guaviare. Det hadde . Hovedstaden heter Florencia.

Jordbruk er en viktig inntektskilde for departementet, hvor man blant annet dyrker mais, kakao og sukkerrør. Departementet er også rik på tømmer og planter som kan brukes til medisinske formål.

## Referanser


## Eksterne lenker
*
Slaget ved Worcester

**Slaget ved Worcester** var det siste slaget i den engelske borgerkrigen, eller mer spesifikt i den tredje borgerkrigen. Det sto ved Worcester 3. september 1651. Oliver Cromwell og parlamentarianerne beseiret en skotsk styrke som kjempet for Karl II av Skottland under David Leslie.

Kongen forsøkte med hjelp fra sine skotske allierte å ta tilbake tronen han hadde mistet da faren, Karl I, ble henrettet i 1649. Skottenes kommandant, David Leslie, støttet en plan om å kjempe i Skottland, hvor rojalistene hadde mest støtte. Men Karl insisterte på at man skulle kjempe i England. 

Karl gikk inn i byen 23. august, og lot styrkene hvile ut og fylle opp lagrene med mat, ammunisjon og andre fornødenheter. Cromwell delte sine styrker i to grupper. Han begynte så en beleiring, men klarte ikke å krysse Severn sørfra. Et angrep med båter slo også feil. Cromwell fikk så bygget en bro over elven, og klarte å presse kongens styrker på flukt. 

I et motangrep lyktes det skottene å presse Cromwell tilbake over broen, men etter tre timers kamper hadde situasjonen igjen snudd og rojalistene ble presset inn i byen. Worcester ble omringet, og Karl flyktet. Under flukten måtte han på et tidspunkt skjule seg i et hult eiketre på eiendommen til Boscobel House. Han klarte å komme unna, og gikk i eksil i Frankrike. 

Styrkeforhold og tapstall er ukjent, men man mener at Cromwells styrker kan ha vært opptil dobbelt så store som kongens.
Slaget ved Edgehill

**Slaget ved Edgehill** (også kjent under det egentlige stedsnavnet, **Edge Hill**) var den første store trefningen i den engelske borgerkrigen, eller mer spesifikt den første borgerkrigen. Det ble utkjempet i nærheten av Kineton i Warwickshire den 23. oktober 1642. Resultatet var uavklart, noe som hindret rojalistene muligheten til å vinne en rask seier over parlamentarianerne i London, og som dermed førte til tre år med borgerkrig før det ble en pause i kampene.

Den 12. oktober satte Karl I ut fra Shrewsbury i retning London. Samtidig satte Robert Devereux, 3. jarl av Essex ut fra Worcester. Den 21. oktober var styrkene bare drøyt ti kilometer fra hverandre. 

Kongen fryktet et angrep på flanken, og ble av prins Rupert av Rhinen overtalt til å plassere sine styrker i åssiden på Edge Hill. Essex var ikke klar over hvor nær styrkene var hverandre, og kom farlig nær før han gjorde styrkene klare til kamp. Striden brøt ut på ettermiddagen 23. oktober. 

Mens Karl red forbi sine soldater for å styrke moralen, åpnet parlamentarianernes artilleri ild. Dette førte til en ildutveksling med artilleri som varte en times tid. Prins Rupert ledet så rojalistenes kavaleriangrep, noe som fikk en betydelig andel av parlamentarianernes kavaleri til å skifte side. Det ble skåret en kile inn i parlamentarianernes infanteri på flanken, og fotsoldatene begynte å flykte. Rojalistenes kavaleri begikk da en kritisk feil, ettersom de forfulgte infanteriet og lot sine egne styrker være uten kavaleristøtte. 

Parlamentarianernes kavalerireserve ble brakt frem, og dreide rundt rojalistenes infanteri som nå var uten kavaleribeskyttelse. Infanteriet ble hardt rammet, men klarte å omgruppere og danne en ny forsvarslinje. Essex så da at Ruperts kavaleri var på vei tilbake, og ettersom mørkets frembrudd var nær trakk han sine styrker tilbake. 

Det er uklart hvilke styrkeforhold og tapstall sidene i slaget hadde.
Grand Tour (sykling)

**Grand Tour** er i landeveissykling betegnelsen på de tre store profesjonelle europeiske etapperittene:

*Tour de France – Frankrike rundt
*Giro d'Italia – Italia rundt
*Vuelta a España – Spania rundt

Den kollektive betegnelsen for disse rittene er *Grand Tours*, og alle disse rittenes format er like. Alle varer i 3 uker med daglige etapper. Etappene er en blanding av lange flate etapper (fellesstart) som gjerne ender med sprintdueller ved mål; andre etapper er preget av fjell og åser og passer bedre for klatrerne i feltet. Vanlig lengde på disse etappene er fra cirka 150 km til ca. 250 km. I tillegg sykles det enkelte tempoetapper både individuelt og for lag. I alle rittene er det konkurranser for beste klatrer, en for beste spurter, og selvfølgelig også en for sammenlagtlederen av løpet. Kun to syklister har vunnet de tre konkurransene i samme ritt. I 1969 vant Eddy Merckx dem i Tour de France og i 1995 vant Laurent Jalabert dem i Vueltaen.

## Grand Tour-vinnere

### Vinnere av alle tre Grand Tours
Ingen syklist har vunnet alle de tre Grand Tours i samme år. Kun syv syklister har vunnet alle tre tourene i løpet av karrieren. 

### Vinnere av to Grand Tour samme år
Ni syklister har vunnet to av rittene i samme sesong. Vueltaen var inntil 1995 i april/mai (før Giroen), men har siden det blitt arrangert i september.
*1949 Fausto Coppi – Giro og Tour (Vuelta ikke arrangert)
*1952 Fausto Coppi – Giro og Tour (Vuelta ikke arrangert)
*1963 Jacques Anquetil – Vuelta og Tour
*1964 Jacques Anquetil – Giro og Tour
*1970 Eddy Merckx – Giro og Tour
*1972 Eddy Merckx – Giro og Tour
*1973 Eddy Merckx – Vuelta og Giro
*1974 Eddy Merckx – Giro og Tour
*1978 Bernard Hinault – Vuelta og Tour
*1981 Giovanni Battaglin – Vuelta og Giro
*1982 Bernard Hinault – Giro og Tour
*1985 Bernard Hinault – Giro og Tour
*1987 Stephen Roche – Giro og Tour
*1992 Miguel Indurain – Giro og Tour
*1993 Miguel Indurain – Giro og Tour
*1998 Marco Pantani – Giro og Tour
*2008 Alberto Contador – Giro og Vuelta
*2017 Chris Froome - Tour og Vuelta
*2024 Tadej Pogačar - Giro og Tour

### Siste vinnere

1Contador mistet seieren i 2012 pga. doping 
2Contador mistet seieren i 2012 pga. doping 
3Landis diskvalifisert pga. doping
4Armstrong ble fratatt seieren i 2012 etter at lagkamerater vitnet mot han, han inrømmet senere å ha dopet seg. 

### Ryttere med seire i flere Grand Tours

## Grand Tour-deltakere
Det er bare 36 syklister som har fullført alle tre Grand Tours i samme sesong. Adam Hansen gjorde det seks år på rad i perioden 2012–2017, 20 ritt på rad. Fem ryttere har endt på topp-15 i alle tre rittene; Sepp Kuss (2023) og Gastone Nencini (1957) er de eneste som hav vunnet ett av rittene.

## Referanser


## Se også
*Triple Crown of Cycling
Casanare

**Casanare** er et departement som ligger i de østlige, sentrale deler av Colombia. Den grenser i sørøst til departementet Vichada, i sør til Meta, mot Arauca i nord samt mot Boyacá i vest. Departementshovedstaden heter Yopal. Andre byer er Aguazul og La Salina. 

## Referanser


## Eksterne lenker
*
Carlo Bellisomi

**Carlo Bellisomi** (1736–1808) var en av den katolske kirkes kardinaler.

## Liv og virke
Han var tilknyttet Pavestolens diplomati og var blant annet nuntius i Köln og i Portugal.

Han ble utnevnt til kardinal *[[in pectore]]* den 14. februar 1785 av pave Pius VI, med publikasjon 21. februar 1794, med *[[Santa Maria della Pace]]* som tittelkirke. Senere opterte han fot *[[Santa Prassede]]*.

I 1795 ble han erkebiskop av Cesena. 
 
Han deltok ved konklavet 1799-1800 som valgte pave Pius VII. I dette pavevalget var han selv i ferd med å bli valgt, men kardinal Franziskus Herzan von Harras presenterte den østerrikske keiser Franz IIs veto mot ham.}

I 1801 presiderte han etter Napoléon Bonapartes ønske en kirkelig komité som forberedte *Den organiske lov for det italienske kleresi* (1802), en lovgivning som liknet det franske Konkordatet av 1801.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal ''Carlo Bellisomi

## Referanser


## Eksterne lenker
* The Cardinals of the Holy Roman Church
Gleneagles

**Gleneagles** (skotsk gælisk **Gleann na h-Eaglais** eller **Gleann Eagas**) er en dal i området Ochil Hills i Skottland. Navnet er en forvanskning av et eldre, gælisk navn som betyr «kirken i dalen» eller «dalen mellom høydene»; hvilken av de to formene som er det korrekte navnet er ikke kjent.

Stedet er kjent for Gleneagles Hotel, som var vert for G8-møtet den 6. juli til den 8. juli 2005. Golfbanen er også berømt, og i forbindelse med G8-møtet fikk den kallenavnet «Skottlands tyngst befestede golfbane». 

Jernbanestasjonen betjener tog på linjen mellom Perth og Stirling. Frem til 1964 gikk det også et spor til Crieff derfra, og stasjonen het derfor tidligere *Crieff Junction*. Da dette sporet ble lagt ned ble navnet endret til Gleneagles stasjon.
Gul trøye (Tour de France)

**Gul trøye** (fransk: *maillot jaune*) er trøyen som bæres av sammenlagtlederen i Tour de France. Tour de France var den første idrettskonkurransen der lederen bar gul trøye. Nå er det vanlig i flere andre sykkelløp og idrettskonkurranser.

Sammenlagtlederen i Tour de France er den syklisten som har brukt kortest tid totalt på etappene, pluss eventuelle tidsbonuser. Før 2008 fikk vanligvis de tre første i mål på vanlige etapper fratrekk på henholdsvis 20, 12 og 8 sekunder, og de tre første på de innlagte spurtene fikk fratrekk på henholdsvis 6, 4 og 2 sekunder.

To ganger har vinneren av *maillot jaune* i Tour de France ikke hatt trøyen i løpet av rittet og kun båret den på podiet etter siste etappe. Det skjedde i 1947 (Jean Robic) og i 1968 (Jan Janssen).

Thor Hushovd og Alexander Kristoff er de eneste nordmennene som har båret ledertrøyen i Tour de France. Hushovd bar den på andre etappe i 2004 samt første og tredje etappe i 2006 og andre, tredje, fjerde, femte, sjette, syvende og åttende etappe i 2011, mens Kristoff bar den under andre etappe i 2020.

## Syklister som har vunnet gul trøye flere ganger

## Vinnere av gul trøye i Tour de France
Lance Armstrong vant den gule trøya hele sju ganger i perioden 1999–2005, men ble i 2012 fratatt alle seirene grunnet bruk av doping. Arrangøren av Tour de France, Amaury Sport Organisation (ASO), har bestemt at det ikke vil bli kåret noen ny vinner fra disse årene, som et tegn på en mørk periode i sykkelsporten.

 Det ble ikke arrangert Tour de France mellom 1915 og 1918 på grunn av Første verdenskrig.
 Det ble ikke arrangert Tour de France mellom 1940 og 1945 på grunn av Andre verdenskrig.
 Tour de France ble heller ikke arrangert i 1946 på grunn de store ødeleggelsene som fortsatt preget Europa etter Andre verdenskrig.

## Referanser



## Eksterne lenker
*
Konseptkunst

**Konseptkunst** eller **konseptualisme** er en kunstretning som hovedsakelig utviklet seg i Europa og USA fra siste halvdel av 1960-tallet. Konseptkunst kan fremfor noe karakteriseres som en idébasert kunstnerisk virksomhet, i den forstand at idéen bak et kunstverk blir vurdert som viktigere enn den håndverksmessige eller visuelle utførelsen. 

Den konseptuelle kunsten har sine røtter i første halvdel av 1900-tallet, i dadaismen og da særlig arbeidene til Marcel Duchamp. Duchamps bruk av readymades, og hans holdninger til kunst som først og fremst en meningsproduserende virksomhet, har hatt stor betydning for konseptkunstnerne.

Konseptkunsten var i utgangspunktet en radikal bevegelse som kritiserte både det formalistiske og mediespesifikke fundamentet for den modernistiske kunsten, og politiske og sosiale forhold, som feministiske spørsmål eller den amerikanske krigføringen i Vietnam.

Den konseptuelle kunsten stiller gjerne spørsmål ved selve kunstens vesen; dens innholdsmessige, politiske og institusjonelle premisser. Konseptualismen har også blitt kalt «den språklige vending i kunsten», idet den ofte gjør direkte bruk av tekst og tekstbaserte uttrykksformer. Forrige århundres språkfilosofi og filosofer som Ludwig Wittgenstein har vært viktig som utgangspunkt for mange konseptkunstnere.

Konseptualismen har vært en viktig referanse for mange kunstnere også i de siste tiårene, og i en viss forstand kan man si at det meste av det som omtales som samtidskunst i dag har et konseptuelt utgangspunkt. Kunstnere som mer spesifikt refererer til 1960- og 70-tallets konseptkunst, kalles gjerne post- eller nykonseptualister.

## Sentrale konseptkunstnere
* Art & Language (kunstnergruppen)
* Joseph Beuys
* Mel Bochner
* John Cage
* Hanne Darboven
* Dan Graham
* Allan Kaprow
* Joseph Kosuth
* Sol LeWitt
* Charlotte Moorman
* Yoko Ono
* Nam June Paik
* Wolf Vostell
* Lawrence Weiner

## Se også
* Fluxus
* Happening
* Performance
* Kunst
* Dadaisme

## Eksterne lenker
* Artlex.com
* Thomas Dreher, "Conceptual Art and Software Art: Notations, Algorithms and Codes"
Cauca (departement)

**Cauca** er et departement vest i Colombia  som grenser til departementene  Valle del Cauca,  Tolima, Huila, Caquetá, Putumayo og Nariño. Cauca grenser også til Stillehavet. Departementshovedstaden er Popayán. Øya Gorgona inngår som en del av departementet.

Innenfor jordbruk er mais, sukkerrør, hvete, bananer, kaffe og poteter viktige produkter.

## Refera nser


## Eksterne lenker
* 
* Cauca, bilder, kart og litt informasjon  (engelsk)
Cesar

:*For mannsnavnet, se [[Cesar (navn)]]*

**Cesar** er et departement nordvest i Colombia som grenser til nabodepartementene La Guajira, Norte de Santander, Santander, Bolívar og Magdalena samt til nabolandet Venezuela. Departementshovedstaden heter Valledupar. Andre byer er Aguachica, Chiriguaná og Codazzi.

I fjellområdet Sierra Nevada de Santa Marta i nærheten av hovedstaden Valledupar ligger de to høyeste fjellene i Colombia, Pico Cristóbal Colón og Pico Simón Bolívar.

## Referanser


## Eksterne lenker
*
Chocó

**Chocó** er et departement nordvest i Colombia. Dette er den eneste departementet som grenser både til Stillehavet og Atlanterhavet. Chocó er også Colombias eneste grensedepartement mot Panama. I øst grenser den mot departementene Antioquia og Risaralda mens den grenser mot departementet Valle del Cauca i sør. Departementshovedstaden ligger i Quibdó. Andre byer er Istmina og Riosucio.

Innenfor jordbruk er blant annet ris, bananer og mais viktige produkter. Tømmerhogst og gruvedrift er andre næringsveier. Det utvinnes gull, platina og sølv i departementet. Chocó har flere nasjonalparker:  Parque Nacional Los Katíos (grenser opp mot nasjonalparken Parque Darién i Panama),  Parque Nacional Utría og Parque Nacional Tatamá.

## Referanser


## Eksterne lenker
* Portal for Chocó (spansk)
William Prynne

**William Prynne** (født 1600, død 24. oktober 1669) var en engelsk politiker i det 17. århundre. Han var puritaner, og motstander av erkebiskopen av Canterbury, William Laud. Dermed ble han en sentral person i opptakten til den engelske borgerkrigen.

Prynne ble født i Swanswick, nær Bath i Somerset. Han studerte jus ved Oxford University. Etter studiene begynte han å angripe arminianisme, den høykirkelige retningen innen Den engelske kirke, og det han oppfattet som umoral ved hoffet. Han skrev pamfletten *Histriomastix*, som var et angrep på teateret. Hans fordømmelse av skuespillerinner i dette verket ble av mange sett på som et fordekt angrep på dronning Henrietta Maria. I 1633 ble han stilt for retten i *[[Court of the Star Chamber]]*, og dømt til fengsel og til å få deler av ørene skåret av.

Han fortsatte sin aktivitet fra fengselet, og i 1637 ble han dømt til å få resten av ørene skåret av og til å bli brennemerket med bokstavene *S L* for *seditious libeller* (undergravende sladdermaker). Selv sa han i ettertid at bokstavene sto for *stigmata Laudis*, «Lauds merker». 

Det lange parlamentet, som ble innkalt i november 1640, løslot ham, og under borgerkrigen støttet han parlamentarianerne. Han deltok ved rettssaken mot Laud, som endte med dødsdom over erkebiskopen. Samtidig endret konstellasjonene seg, slik at Prynne som tidligere hadde vært fremst i den radikale opposisjonen nå tilhørte de konservative presbyterianistene som sto mot Oliver Cromwells uavhengige. 

Cromwell fikk ham fengslet fra 1650 til 1653 for motstand mot militært styre. Senere støttet Prynne gjeninnføringen av monarkiet da Karl II kom til makten. Han ble for dette belønnet med et embete; han ble arkivar i Tower of London, og var en mønsteransatt i den offentlige administrasjonen.

## Referanser
ONCE

**ONCE**, også kjent som **Liberty Seguros**, **Liberty Seguros-Würth** og **Astana-Würth** var et spansk sykkellag. Hovedsponsor fra 2004 var det spanske forsikringsselskapet Liberty Seguros. Sportssjefen på laget var Manolo Saiz.

På grunn av Operasjon Puerto-skandalen trakk Liberty Seguros seg som sponsor for laget i 2006. Som en følge av denne skandalen inndro også det internasjonale sykkelforbundet UCI ProTour-lisensen til Saiz.

Deler av Liberty Seguros-organisasjonen finner man i dag igjen i sykkellaget Astana Team.

## Referanser
Ferrara

**Ferrara** er hovedstaden i provinsen Ferrara i regionen Emilia-Romagna i det nordlige Italia. Den har omkring 135&nbsp;000 innbyggere.

Byen ble i 1570 rammet av jordskjelv.

## Kjente personer født i Ferrara
*Girolamo Frescobaldi 1583-1643
*Girolamo Savonarola 1452-1498

## Bilder

Fil:Three-coloured Arrows.jpg|Frecce Tricolori.
Fil:Ferrara 02.jpg|Den katolske domkirken i erkebispesetet Ferrara.
Fil:Ferrara 01.jpg|Corso Ercole.
Fil:Castello ferrara.jpg|Castello Estense.


## Referanser


## Eksterne lenker
* 
* UNESCO World Heritage Centre - Ferrara, City of the Renaissance, and its Po Delta
Córdoba (Colombia)

**Córdoba** er et departement nordvest i Colombia og grenser mot Atlanterhavet. Den grenser også mot nabodepartementene Sucre i øst og Antioquia i sør og vest. Departementshovedstaden ligger i Montería. Andre byer er Ayapel, Cereté, Lorica og Sahagún.

Deler av nasjonalparken Paramillo ligger i departementet, resten av parken ligger i departementet Antioquia.

## Referanser


## Eksterne lenker
*